Държавен вестник, бр. 75, 2008 г., стр. 116

С Т Р .  116
Д Ъ Р Ж А В Е Н   В Е С Т Н И К
Б Р О Й  75
вя думата на желаещите официални лица да
поздравят личния състав на контингента по
реда на старшинството, както и на командира
на контингента за слово—отговор. След всеки
поздрав личният състав отговаря с продължи-
телно “Ура”.
(5) По команда на командира на поделени-
ето (националния командир на контингент)
подразделенията отиват на изходно положение
за тържествен марш.
(6) За преминаване в тържествен марш ко-
мандирът на поделението (националният ко-
мандир на контингент) командва, например:
“МИРНО! За тържествен марш, по ротно (ба-
тальонно), на един линеен дистанция, равнение
надясно. Първата рота (батальон) право, оста-
налите на място, ходом-МАРШ!”.
(7) С началото на командата линейните на
бегом в колона по един се изнасят и заемат
местата си. По командата “Ходом-МАРШ!”
линейните едновременно вземат оръжието в
положение “За почест”. При преминаването в
тържествен марш оркестърът свири маршове.
(8) Когато последното подразделение пре-
мине пред най-старшия от официалните лица,
оркестърът преминава последен в блоков
строй, изпълнявайки тържествен марш в дви-
жение. На един линеен след оркестъра се съ-
бират линейните, с което завършва тържест-
веният марш.
Официално посрещане на контингент, завръ-
щащ се от мисия и операция извън терито-
рията на страната
Чл. 624. (1) Официално посрещане на кон-
тингент, завръщащ се от мисия или операция
извън територията на страната, се извършва в
тържествена обстановка.
(2) Мястото, времето, редът за подготовка-
та и провеждането на ритуала за официално
посрещане на контингента се определят със
заповед на министъра на отбраната или упъл-
номощено от него лице.
(3) В определеното време личният състав на
контингента и на поделението, в което е прове-
дена първоначалната му подготовка, се постро-
яват в разгънат строй на определеното за про-
веждане на ритуала място.
Чл. 625. (1) За приемане на строя от най-
старшия от официалните лица командирът на
поделението (националният командир на кон-
тингент) командва: “МИРНО! За среща отдяс-
но (отляво, по фронта), за по-ЧЕСТ!” Оркестъ-
рът изпълнява “Срещен марш”.
(2) Командирът на поделението (национал-
ният командир на контингент) подхожда и ра-
портува на приемащия строя, например: “Гос-
подин (госпожо) генерал лейтенант, личният
състав на ...., завърнал се от мисия (операция)
...., е построен. Командир на ... полковник Ива-
нов (Иванова)”. След рапорта оркестърът из-
пълнява химна на Република България. Прие-
мащият обхожда строя и го поздравява. След
това официалните лица заемат местата си.
(3) По време на рапорта всички военнослу-
жещи извън строя отдават чест.
(4) Най-старшият от официалните лица с
кратко слово поздравява личния състав на кон-
тингента. Командирът на поделението (наци-
оналният командир на контингент) предоста-
вя думата на желаещите официални лица да
поздравят личния състав на контингента по
реда на старшинството, както и на командира
на контингента за слово—отговор. След всеки
поздрав личният състав отговаря с продължи-
телно “Ура”.
(5) За награждаване на личния състав на
контингента командирът на поделението (на-
ционалният командир на контингент) предос-
тавя думата за обявяване на заповеди за на-
граждаване по старшинство. Наградените под-
хождат и получават наградите си пред предва-
рително поставени маси с наградите.
(6) В случай на загинали по време на миси-
ята (операцията) от състава на контингента
за отдаване на почит командирът на поделе-
нието (националният командир на контин-
гент) командва: “За загиналите военнослуже-
щи, шапки—ДОЛУ!, на КОЛЕНЕ!”, след ко-
ето призовава “Моля, гражданите на колене
да почетат паметта на загиналите”. Оркестъ-
рът изпълнява “Кол славен”. Знамето се свеж-
да. С едноминутно мълчание се отдава почит
на загиналите.
(7) След отдаването на почит на загиналите
командирът на поделението (националният
командир на контингент) командва: “СТАНИ!”,
“НАЛОЖИ!”.
(8) Накрая личният състав на контингента и
поделението преминават в тържествен марш.
Посрещане на тленните останки на загинали
военнослужещи,  участвали в мисия или опера-
ция извън територията на страната
Чл. 626. (1) За посрещане на тленните остан-
ки на загиналите военнослужещи се назначава
шпалир от 10 военнослужещи със старши офи-
цер и група за сваляне и носене на ковчезите (с
разчет 8—10 души на ковчег).
(2) Участниците се построяват на мястото,
предвидено за установяване на превозното сред-
ство, 15 минути преди пристигане му по след-
ния начин:
1. отляво на изхода на превозното средство
заемат места официалните лица;
2. срещу тях се строява групата за сваляне и
носене на ковчезите;
3. шпалирът се построява на 10 м след офи-
циалните лица, перпендикулярно на превозно-
то средство;
4. след шпалира се определя мястото за пар-
киране на линейките за извозване на ковчезите.